Кестта бег1ийла меттиг карийра охьаховша. Г1ург1ача – олу ч1аг1о яра Гермачигний, Цоцин-эвланий, Эвтарний, Саь1ида-юьртаний юккъехь. Цигара нохчий астаг1а Тимар т1евеача лома хьала а бахана, яьсса лаьтташ яра и меттиг. Цигахь д1атарбелира цхьаберш. Анзор 1айни дукъа т1ехь шен к1отар а йиллина, шира Эвтара денъян волавелира. Цуьнан к1ант вара Мохьмад. Дукха хан яллале шен к1антана Элистанжара зуда ялийра цо. Цо вина кхоъ к1ант вара: Мит1ий, Зулам, Ахьмад. Цара г1о дора шайн дена бахам лелош, даьхний дажош.